Միխաել Շուլտե

Միխաել Շուլտե (, ), գերմանացի հեղինակ-կատարող, երգիչ, կիթառահար, գործիքավորող։

2011 թվականին նա «Գերմանիայի ձայնը» ընտրական շոուում զբաղեցրել է երրորդ տեղ, իսկ 2018 թվականի փետրվարին հայտարարվել է Եվրատեսիլ 2018 մրցույթի Գերմանիայի ներկայացուցիչը։ Մրցույթում զբաղեցրել է չորրորդ տեղը։

Կենսագրություն 
Ըստ Միխաել Շուլտեի պատմածի՝ մինչև 11 տարեկանը նա իր ընտանիքի հետ ապրել է Հյուսիսային Գերմանիայի Լինդաունիս գյուղում (), որը հայտնի է իր բացվող երկաթուղային կամրջով դեպ Շլյայի ծովախորշ։ Յոթ տարեկանում նա առաջին անգամ ձեռքն է վերցրել կիթառ, հետո սովորել է նվագել դաշնամուր, իսկ երգել փորձել է, երբ սկսել է խոսել։ Հայրը նրան սովորեցրել է առաջին ակորդները։ Իր սեփական երգերը նա սկսել է գրել 10 տարեկանից։ Երբ նա եղել է 11 տարեկան, ընտանիքը տեղափոխվել է Ֆլենսբուրգի մոտ գտնվող Դոլերուպ կոմունա, որտեղ Միխաելը սկսել է հաճախել դանիական գիմնազիա։ 2009 թվականին հասունության վկայական ստանալուց հետո նա անցել է այլընտրանքային քաղաքացիական ծառայության։ Երաժշտությունը միշտ առաջնային է եղել նրա կյանքում, դրա համար նա փորձել է փորձարկել իրեն փողոցային երաժշտի դերում, բայց ոչ այնտեղ, որտեղ շատերը կարող էին հեշտությամբ ճանաչել նրան, այլ Էկերնֆյորդե քաղաքում։

Միխաելը աստիճանաբար ձեռք է բերել բեմական փորձ, սակայն չի ընդունել RTL Television հեռուսատալիքի «Գերմանիայում փնտրվում է սուպերաստղ» ընտրական շոուում մասնակցելու հրավերը։

Հայտնիության նա հասել է համացանցի շնորհիվ։ 2008 թվականի փետրվարի 4-ին Շուլտեն գրանցել է իր ալիքը YouTube-ի կայքում և միանգամից տեղադրել է տեսահոլովակ բարբադոսցի երգչուհի Ռիհաննայի առաջին սինգլի՝ «Umbrella»-ի քավեր տարբերակը։ Ոգեշնչված անսպասելի հաջողություններով՝ Միխաելը շարունակել է ստեղծագործել վեբ-տեսախցիկների օգնությամբ և համացանցում հրապարակել է իր սեփական գործիքավորմամբ աշխատանքները՝ աստիճանաբար ձեռք բերելով ճանաչում։

2011 թվականի ամռանը Կիլի շաբաթվա ընթացքում Շուլտեն համերգի ժամանակ երգել է հանրահայտ իռլանդացի կիթառիստ և երգիչ Ռի Գարվիի հետ, որը գերմանական Reamonn փոփ-ռոք խմբի մենակատարն է։

Ռի Գարվին եղել է «Գերմանիայի ձայնի» առաջին մրցաշրջանի ընտրական փուլի կազմակերպիչներից (2011-2012), որտեղ բացի նրանից եղել են Nena-ն, Կսավյեր Նայդուն և The BossHoss-ը։ Հենց Ռի Գարվին էլ Միխաելին հրավիրել է մասնակցելու այդ մրցույթին։ Շուլդեն սկզբում գլխավորել է մրցույթը, բայց արդյունքներով զբաղեցրել է երրորդ տեղը։ Եզրափակիչ շոուի ժամանակ բրիտանացի փոփ երաժիշտ Էդ Շիրանի հետ դուետը դարձել է, Միխաելի խոստովանությամբ, նոր ստեղծագործական գաղափարների մարմնավորում։ Շիրանը և Շուլտեն ոչ միայն արտաքնապես են նման միմյանց, այլև ներքուստ նրանք մոտ են իրենց երաժշտական նախասիրություններում։

Իր YouTube-յան ալիքում Շուլտեն տեղադրել է տեսանյութեր տարբեր երգիչների հետ, օրինակ Մաքսիմ Գիզինգերի հետ հրապարակել է ավստրալիացի երգչուհի Գոտյեի «Somebody That I Used to Know» երգի քավեր տարբերակը և այլն։

Գերմանիայից «Եվրատեսիլ»-ին մասնակիցների մրցութային ընտրության կազմակերպիչը ավանդաբար հանդիսանում է ARD հեռուստաընկերության և ռադիոընկերության ասոցիացիան։ 2018 թվականի փետրվարի 22-ին Առաջին ալիքով հեռարձակվել է «Մեր երգը Լիսաբոնի համար» ծրագիրը, որին մասնակցել են վեց դիմորդներ։ Նորացված կանոնների համաձայն՝ քվեարկությունը հավասարապես կազմված էր երեք արդյունքներից՝ դիտորդների քվեարկություն, միջազգային ժյուրի և «Եվրատեսիլ»-ի փորձագետներ։ Երեք վարկանիշային խմբերից յուրաքանչյուրից Միխաել Շուլտենը «You Let Me Walk Alone» բալլադ երգը կատարելու համար ստացել է 12 միավոր, որը նվիրված է կյանքից հեռացած հորը։

Միխաելը, որը բնակվում է Ներքին Սաքսոնիայի Բուքստեհուդե քաղաքում, տարբեր թղթակիցների հետ հարցազրույցի ժամանակ ասել է, որ ունի հանգիստ բնավորություն, որ նրան դուր է գալիս բնությունը, որտեղ կարելի է «թռչունների երգի, քամու ձայնի և տերևների խշշոցի» տակ գրել նոր երգեր, որ մեգապոլիսները երբեք չեն գրավել իրեն։ Այնուամենայնիվ, նա շատ ուրախանում է համերգային շրջագայություններով, հատկապես «You Let Me Walk Alone» բալլադի պլանավորված ներկայացմամբ Լոնդոնում, Մադրիդում և Ամստերդամում մինչև Լիսաբոնում Եվրատեսիլ 2018 մրցույթային ծրագրի կայանալը։ Դրանով հանդերձ նա պահում է սովորական հանգստություն ու անբռնազբոսիկություն և մտադիր է եզրափակչի ժամանակ հանդես գալ մոխրագույն ջինսով ու սև շապիկով, որոնք համապատասխանում են You Let Me Walk Alone երգի ոճին։

Անկախ երգի մրցույթի արդյունքների, որոնք հայտնի կդառնան 2018 թվականի մայիսի 12-ին, Միխաել Շուլտեն ներառվել է նոյեբերյան ակումբային շրջագայության ծրագրում, որոնք տեղի են ունենալու 2018 թվականի նոյեմբերին Գերմանիայի խոշոր քաղաքներում՝ Մյունխեն, Քյոլն, Համբուրգ, Բեռլին։

2018 թվականի մարտի 14-ի դրությամ, նրա YouTube-յան ալիքի բաժանորդագիրների թիվը հասել է 209 հազարի, իսկ դիտումների քանակով 51 միլիոնից ավելին է։

Սկավառակագրություն

Ալբոմներ 
(Փակագծերում նշված է թողարկման ամսաթիվը)
 All the Waves (11.03.2011)
 Acoustic Cover – Live, Vol. 1 (06.05.2011)
 Acoustic Cover – Live, Vol. 2 (08.07.2011)
 Berlin Sessions (02.12.2011)
 Acoustic Cover – Live, Vol. 3 (27.07.2012)
 Wide Awake (28.09.2012; DE: #54)
 Grow Old with Me (EP- 21.12.2012)
 My Christmas Classics (22.11.2013)
 Thoughts (EP- 16.05.2014)
 The Arising (3.10.2014; DE: #81)
 Hold the Rhythm (28.04.2017)

Սինգլներ

Այլ թողարկումներ 
 2010 - Soul Traveler
 2011 - She
 2011 Tears
 2011 - Good Times
 2011 - Last Christmas
 2012 - Ohne Dich
 2012 - Jump Before We Fall
 2014 - Rock and Scissors
 2015 - Indigo, feat. «Fewjar»
 2016 - Remember Yesterday, «Alle Farben» & Perttu
 2015 - Carmine, feat. «Fewjar»
 2017 - End of My Days

Ֆիլմագրություն 
 2017 - Գերմանական «Neomaniacs» հեռուստատեսային մինի սերիալի գլխավոր դերակատար։

Տես նաև 
 Եվրատեսիլ 2018

Ծանոթագրություններ

Արտաքին հղումներ 
 

Գերմանացի երգիչներ
Գերմանացի կոմպոզիտորներ
Կիթառահարներ
«The Voice» հեռուստաշոուի մասնակիցներ
21-րդ դարի երգիչներ